b'\n_START_ARTICLE_\n2-metoksietanol\n_START_SECTION_\nFizikalne in kemijske lastnosti\n_START_PARAGRAPH_\nJe bistra teko\xc4\x8dina, brez barve in ima blag vonj. Molekulska masa je 76,09 g/mol, gostota je 0,96 g/cm3 (pri 20 \xc2\xb0C), tali\xc5\xa1\xc4\x8de ima pri - 85 \xc2\xb0C, vreli\xc5\xa1\xc4\x8de ima pri 124,5 \xc2\xb0C (pri 101,31 kPa). Topnost v vodi ima 100\xc2\xa0% (pri 20 \xc2\xb0C). Topen je v polarnih topilih. Plameni\xc5\xa1\xc4\x8de ima - 39,4 \xc2\xb0C (ASTM D 56) - 43,4 \xc2\xb0C (ASTM D 1310), vneti\xc5\xa1\xc4\x8de ima pri 310 \xc2\xb0C. Relativna gostota hlapov je 2,6 (zrak=1), stopnja izhlapevanja je 0,6 (butil acetat = 1), eksplozijska meja je - spodnja 1,8\xc2\xa0% V/V - zgornja 14\xc2\xa0% V/V.\n_START_SECTION_\nEkotoksikolo\xc5\xa1ki podatki\n_START_PARAGRAPH_\nJe mobilen. Biolo\xc5\xa1ka razgradljivost je BOD = 88 (20 dnevni test), ThOD = 1,68 mg/mg (izra\xc4\x8dunan) in 1,64 mg/mg (izmerjen). Biolo\xc5\xa1ka akumulacija je Log P Oct/voda = -0,77 (izmerjen)._NEWLINE_Akutna strupenost pri ribah je LC50 (96 ur) > 5400 mg/l (debeloglavi pezdirk), vodni nevreten\xc4\x8darji LC50 (48 ur) > 10000 mg/l (Daphnia magna), bakterije IC50 > 10000 mg/l.\n_START_SECTION_\nOdstranjevanje\n_START_PARAGRAPH_\nSnov je potrebno se\xc5\xbegati v za to opremljenih pe\xc4\x8deh, v skladu z veljavno zakonodajo. V vodni raztopini pri nizkih koncentracijah je snov mo\xc5\xbeno biorazgraditi v objektih opremljenih za biorazgradnjo.'